google/wiki40b huggingface dataset:
I Just Can't Stop Loving You

Επιτυχία στο τσαρτ

Το I Just Can't Stop Loving You ήταν το κύριο single από το άλμπουμ Bad. Το άλμπουμ έκανε το ντεμπούτο του στο U.S. Billboard Hot 100 Singles Chart στη 37η θέση, την εβδομάδα της 8ης Αυγούστου 1987. Το single είχε το καλύτερο ντεμπούτο του 1987, και γρήγορα έφθασε στην κύρια τετράδα του Hot 100, φθάνοντας στη 16η θέση στη δεύτερη εβδομάδα, και έφθασε στη 1η θέση στην έβδομη εβδομάδα, την εβδομάδα της 19ης Σεπτεμβρίου 1987.
Ωστόσο, λόγω της γρήγορης κυκλοφορίας του Bad ως single (έκανε το ντεμπούτο του στη 40η θέση του Hot 100 at ενώ το I Just Can't Stop Loving You βρισκόταν στην πρώτη θέση), το ντουέτο είχε λίγη συμμετοχή στα τσαρτ και βγήκε από το top 40 μόλις πέντε εβδομάδες μετά την κορυφή, και έμεινε για 11 εβδομάδες στο top 40. Το Billboard έδωσε στο κομμάτι τη 43η θέση στο Hot 100 για το τέλος του έτους το 1987.
Το κομμάτι έμεινε για 3 εβδομάδες στη 1η θέση του Billboard's Adult Contemporary Singles Chart, και έγινε το δεύτερο και το τελευταίο single του Τζάκσον στην κορυφή του τσαρτ (αν και το Man in the Mirror ήταν κοντά, παρέμεινε στη 2η θέση το 1998). Στο Ηνωμένο Βασίλειο, έφθασε στη 1η θέση του UK Singles Chart για την εβδομάδα της 11ης Αυγούστου 1987, και έφθασε στη 30η θέση το τσαρτ για το τέλος του έτους στο Ηνωμένο Βασίλειο.
Στην αυτοβιογραφία του, Moonwalk, ο Τζάκσον δήλωσε ότι το τραγούδι δεν γράφτηκε για κάποιον, αλλά σκεφτόταν για κάποιον όταν το τραγουδούσε ζωντανά.

Ζωντανές εμφανίσεις

Ο Τζάκσον εκτέλεσε το κομμάτι στο Bad Tour με την Σέριλ Κράου και στο Dangerous Tour με την Σιντάχ Γκάρρετ. Επίσης εκτέλεσε το κομμάτι, με την Μάρβα Χικς, στο HIStory World Tour. Ο Τζάκσον σχεδίαζε να εκτελέσει το κομμάτι με την Τζούντιθ Χιλ, για την περιοδεία This Is It, αλλά ακυρώθηκε λόγω του ξαφνικού θανάτου του τραγουδιστή. Ωστόσο, υπάρχουν σκηνές της πρόβας στην ταινία Michael Jackson's This Is It. Ως αποτέλεσμα του θανάτου του Τζάκσον, η Χιλ ηχογράφησε το κομμάτι I Will Always Be Missing You.
Αλεξάνδρεια η Εσχάτη

Τοποθεσία

H Αλεξάνδρεια Εσχάτη κατασκευάστηκε στο νοτιοδυτικό τμήμα της κοιλάδας Φεργκάνα, (αγγλικά: Fergana Valley) στη νότια όχθη του ποταμού Ιαξάρτη (αγγλικά: river Jaxartes, σύγχρονη ονομασία: Syr Darya), στη θέση της σημερινής πόλης Xουτζάντ (αγγλικά: Khujand, γράφεται επίσης: Хуҷанд, خجند, Khujand, Khodzhent, Khudchand, Chodjend), που βρίσκεται στο Τατζικιστάν.
H Αλεξάνδρεια Εσχάτη έχει επίσης κληθεί κατά καιρούς (μετά την αλεξανδρινή εποχή) ως: Ισπισάρ, (αγγλικά: Ispisar), Λένιν-αμπάντ (αγγλικά: Leninabad), Λένιν-ομπόντ (αγγλικά: Leninobod, ρωσικά: Ленинобод, τατζικιστανικά: لنینآباد).
Λουτράκι Κρουσώνα

Ιστορικά στοιχεία

Η ονομασία του χωριού οφείλεται στα λουτρά (θέρμες) της ρωμαϊκής εποχής. Στην ενετική απογραφή (Κ 102) του Καστροφύλακα (1583) αναφέρεται Lutrachi με 65 κατοίκους. 
Ο κεντρικός ναός βρίσκεται κοντά στη μονή Ιερουσαλήμ και είναι αφιερωμένος στα Εισόδια της Θεοτόκου.
Το 1928 ξεκίνησε η ανέγερση από το Ταμείο Εφέδρων Ηρακλείου σανατορίου, το οποίο δεν ολοκληρώθηκε.
2969 Μίκουλα

Φυσικά χαρακτηριστικά

Τα φυσικά χαρακτηριστικά του Μίκουλα είναι άγνωστα.
Κράνα

Κράνα είναι οι καρποί του δένδρου κρανιάς. Χρησιμοποιούνται για παρασκευή ποτών, γλυκών και μαρμελάδας. Είναι τονωτικά για τον ανθρώπινο οργανισμό και βοηθούν στη σωστή λειτουργία του εντέρου. Τα κράνα περιέχουν υψηλό επίπεδο φλαβονοειδών και ανθοκυάνης την περίοδο της ανάπτυξης και ωρίμανσης του καρπού. Έχουν βρεθεί .
Έρευνες απέδειξαν ότι τα κράνα έχουν υψηλή περιεκτικότητα σε φλαβονοειδή, ανθοκυάνες και φαινολικά παράγωγα. Σε άλλες εργαστηριακές έρευνες βρέθηκε μεγάλη περιεκτικότητα σε σίδηρο (Fe) αλλά και βιταμίνη C (103 mg/100 g), καθώς και υψηλή περιεκτικότητα σε ασκορβικό οξύ (4873 mg/100 g, περισσότερο από φράουλες, πορτοκάλια και ακτινίδια), καροτίνη και τανίνες.Λόγω των εμπεριεχομένων τανινών έχει, επίσης, στυπτικές ιδιότητες.
Ζεύξις (στρατηγός)

Εκστρατεία κατά του Μόλωνα

Το 221 π.Χ. αντιμετώπισε τα στρατεύματα του Μόλωνα ο οποίος ήταν ο σατράπης της Μηδίας και είχε επαναστατήσει εναντίον του Αντίοχου, και αρχικά ο Ζεύξις κατάφερε να τον εμποδίσει να διασχίσει τον ποταμό Τίγρη. Ο ίδιος ο Ζεύξις βρισκόταν υπό την εποπτεία του στρατηγού Ξενοίτα, ο οποίος τον είχε ορίσει ως τον διοικητή του στρατοπέδου, πόστο το οποίο κατείχε κατά την μετέπειτα ανεπιτυχή προσπάθεια του να συγκρουστεί με τον Μόλωνα όταν και έγινε πλέον συνολική υποχώρηση.
Κατά τη δεύτερη εκστρατεία των Σελευκιδών εναντίον του Μόλωνα όταν και πλέον ο ίδιος ο Αντίοχος ηγήθηκε της εκστρατείας, ο Ζεύξις τον συμβούλευσε να διασχίσει τον Τίγρη θεωρώντας πως κάτι τέτοιο θα είχε στρατηγικά πλεονεκτήματα, σε αντίθεση με την πρόταση του στρατηγού Ερμεία ο οποίος ήταν ένας από τους ισχυρότερους στρατηγούς του Αντίοχου και είχε προτείνει ο στρατός να κατευθυνθεί κατά μήκος του ποταμού και να τον διασχίσει αρκετά αργότερα. Όταν επήλθε η σύγκρουση κατά τη μάχη της Απολλωνιάτιδος η οποία κατέληξε νικηφόρα για τον Αντίοχο, ο Ζεύξις διοικούσε την αριστερή πτέρυγα. Πήρε επίσης μέρος σε ένα κύριο σημείο της πολιορκίας της Σελεύκειας επί του Τίγρη.

Συγκρούσεις με τους Ρωμαίους

Κατά τα επόμενα χρόνια ο Ζεύξις φαίνεται να είχε κερδίσει την ιδιαίτερη εύνοια του Αντίοχου, διατηρούσε στενές σχέσεις μαζί του και αναφέρεται πως τον αποκαλούσε πατέρα. Αργότερα ο Ζεύξις έγινε ο κυβερνήτης της Λυδίας, όπου το χειμώνα του 201-200 π.Χ. ο Φίλιππος Ε´ της Μακεδονίας κατά τον πόλεμο του με τον Άτταλο Β´ της Περγάμου, σύμμαχο των Ρωμαίων κατά τον Δεύτερο Μακεδονικό Πόλεμο, ζήτησε από τον Ζεύξι να του αποσταλούν προμήθειες σιταριού. Διασώζονται επίσης αρκετές επιγραφές όπου ο Ζεύξις αναφέρεται ως αντιβασιλέας στη Μικρά Ασία.
Μια δεκαετία αργότερα, το 190 π.Χ. κατά την μάχη της Μαγνησίας εναντίον των Ρωμαίων, ο Ζεύξις ήταν ένας από τους διοικητές του κέντρου, και μετά την ήττα των Σελευκιδών εστάλη ως ένας από τους αντιπροσώπους στη Ρώμη για να διαπραγματευτεί ειρηνευτική συμφωνία με τους Σκιπίωνα Αφρικανό και Σκιπίωνα Ασιατικό. Ωστόσο οι Σελευκίδες ήταν πλέον πολύ αποδυναμωμένοι από τις επιχειρήσεις του Ρωμαίου πραίτωρα Βούλσου ώστε η αντιπροσωπεία δεν μπορούσε παρά να αποδεχτεί την ευνοϊκή για τους Ρωμαίους οριοθέτηση των συνόρων στην οροσειρά του Ταύρου.
Η τελευταία φορά που αναφέρεται ο Ζεύξις είναι κατά τη συνθήκη της Απάμειας το 188 π.Χ. όπου οι Σελευκίδες έχασαν οριστικά όλες τις κτήσεις τους στη Μικρά Ασία.
Ακτινική ταχύτητα

Σε διπλά αστρικά συστήματα

Σε πολλά διπλά συστήματα αστέρων, η τροχιακή κίνηση των αστέρων-μελών του συστήματος περί το κοινό κέντρο μάζας συνήθως προκαλεί περιοδικές μεταβολές στις ακτινικές τους ταχύτητες της τάξεως των πολλών χιλιομέτρων το δευτερόλεπτο. Σε αυτές τις περιπτώσεις η μελέτη των ακτινικών ταχυτήτων μπορεί να οδηγήσει στον υπολογισμό των μαζών των αστέρων του συστήματος και της διαμέτρου ή της εκκεντρότητας της τροχιάς τους.

Ως μέθοδος ανακάλυψης εξωπλανητών

Η ίδια φασματοσκοπική μέθοδος έχει οδηγήσει στην ανακάλυψη όλων σχεδόν των εξωηλιακών πλανητών, που περιφέρονται γύρω από άλλους αστέρες, από το 1995 που ανακαλύφθηκε ο πρώτος τέτοιος πλανήτης μέχρι σήμερα.
Γέφυρα Ουΐτστοουν

Η γέφυρα Wheatstone είναι ηλεκτρικό κύκλωμα σταθερού ρεύματος το οποίο χρησιμοποιούνταν παλαιότερα για τη μέτρηση μιας άγνωστης αντίστασης κυκλώματος κατόπιν συγκρίσεως με μια γνωστή πρότυπη αντίσταση. Σήμερα, δε χρησιμοποιείται παρά για εκπαιδευτικούς σκοπούς καθώς τη θέση της έχουν πάρει τα ψηφιακά πολύμετρα (και πιο συγκεκριμένα τα ψηφιακά ωμόμετρα).

Σύνδεση κυκλώματος

Η σύνδεση του κυκλώματος της γέφυρας Wheatstone γίνεται όπως στο σχήμα στα δεξιά. Μια πηγή σταθερής τάσης παρέχει σταθερό ρεύμα στο κύκλωμα. Τα σημεία D και B περιέχουν ενδιάμεσα γαλβανόμετρο.

Κατάσταση ισορροπίας κυκλώματος

Η κατάσταση ισορροπίας του κυκλώματος αυτού επιτυγχάνεται όταν η διαφορά τάσης μεταξύ των σημείων D και B ισούται με 0. Δηλαδή V=0. Για να ισχύει αυτό θα πρέπει η διαφορά τάσης μεταξύ των σημείων D και A, καθώς επίσης κι η διαφορά τάσης μεταξύ των D και C να είναι ίσες. Άρα θα ισχύει VDA=VDC. Παρομοίως και για τις διαφορές δυναμικού μεταξύ των B και A αλλά και B και C. Άρα: VBA=VBC. Σε αυτή την ειδική περίπτωση, το γαλβανόμετρο δεν διαρρέεται από ρεύμα, Ι=0.

Εύρεση της άγνωστης αντίστασης RX

Φυσικά, ο υπολογισμός της αντίστασης είναι πιο εύκολο να γίνει όταν το κύκλωμα βρίσκεται σε κατάσταση ισορροπίας που έχουμε περιγράψει παραπάνω. Όταν ισχύει αυτό, το ρεύμα που διαρρέει την αντίσταση R₃, έστω Ι₃ θα είναι ίσο με το ρεύμα που διαρρέει την αντίσταση RX, έστω ΙΧ. Δηλαδή ΙΧ=Ι₃. Με τον ίδιο τρόπο, προκύπτει ότι: Ι₂=Ι₁. Άρα για την άγνωστη αντίσταση έχουμε: .

Γέφυρα Wheatstone χορδής

Πέρα από το κύκλωμα που αναλύθηκε μερικώς παραπάνω, υπάρχει κι η γέφυρα Wheatstone χορδής. Εξυπηρετεί ακριβώς τους ίδιους σκοπούς απλά αποτελεί ξεχωριστό εργαλείο. Συνδέεται στο κύκλωμα αλλά αποτελεί ανεξάρτητη ολότητα, δεν προκύπτει δηλαδή από τον τρόπο σύνδεσης ή τη χρήση άλλων στοιχείων του κυκλώματος. Η χορδή παίζει το ρόλο της αντίστασης που μπορεί να ρυθμίζεται και να μεταβάλλεται χειροκίνητα.

Διακριτική ικανότητα

Η ''διακριτική ικανότητα'' είναι χαρακτηριστικό μέγεθος οργάνων μέτρησης. Με αυτό τον όρο, λοιπόν, εννοούμε τη μικρότερη δυνατή μεταβολή μιας μετρούμενης ποσότητας που μπορεί να γίνει από ένα όργανο μέτρησης. Η διακριτική ικανότητα είναι ένα μέγεθος που παίζει ρόλο στη γέφυρα Wheatstone.
Ανατόλιος Στουδίτης

Ο Ανατόλιος Στουδίτης ήταν λόγιος ποιητής και ασματογράφος της εκκλησίας.
'Ακμασε το 770 και έγραψε τα οκτάηχα αναστάσιμα τροπάρια με τίτλο «Στιχηρά Ανατολικά».
Αμβλυωπία

Φυσιολογία

Η αμβλυωπία είναι πρόβλημα ανάπτυξης του εγκεφάλου και όχι ένα οργανικό νευρολογικό πρόβλημα του βολβού του οφθαλμού(αν και οργανικά προβλήματα μπορούν να οδηγήσουν σε αμβλυωπία η οποία ενδέχεται να παραμείνει ακόμη και μετά τη θεραπεία του προβλήματος) . Η περιοχή του εγκεφάλου που δέχεται εικόνες από το αμβλυωπικό μάτι δε διεγείρεται σωστά και δεν αναπτύσσει πλήρη οπτική ικανότητα, γεγονός που έχει επιβεβαιωθεί με άμεση εγκεφαλική εξέταση.

Κλινικές δοκιμές και πειράματα

Έχουν αναπτυχθεί πειραματικά προγράμματα στα οποία χρησιμοποιούνται παιχνίδια εικονικής πραγματικότητας.Στα παιχνίδια αυτά κάθε οφθαλμός προσλαμβάνει διαφορετικά σήματα από ένα εικονικό κόσμο, τα οποία πρέπει να συνδυαστούν από τον εγκέφαλο του αμβλύωπα-παίκτη ώστε να μπορέσει επιτυχώς να παίξει το παιχνίδι.Αυτό το πείραμα έχει επιδείξει θετικές προοπτικές στη βελτίωση του αμβλυωπικού οφθαλμού. Σύμφωνα με πρόσφατες μελέτες η επαναλαμβανόμενη διακρανιακή μαγνητική διέγερση μπορεί προσωρινά να βελτιώσει την ευαισθησία αντίθεσης και την χωροταξική αντίληψη του παθολογικού οφθαλμού, αν και τα αποτελέσματα αυτά δεν έχουν ακόμα επιβεβαιωθεί.
Nylon

Ιστορικό

Μετά το τριπλά πλατινένιο άλμπουμ Παράξενες Εικόνες η Άννα Βίσση ξανασυνεργάστηκε εξ ολοκλήρου με τον Νίκο Καρβέλα και κυκλοφόρησαν το Nylon στις 28 Σεπτεμβρίου 2005. Στις 10 Οκτωβρίου του ίδιου χρόνου το album επανακυκλοφόρησε με τη μορφή DualDisc, το πρώτο που κυκλοφόρησε στην Ελλάδα. Το DualDisc είναι ένας δίσκος διπλής όψεως, που από τη μια πλευρά παίζει σαν CD και από την άλλη πλευρά σαν DVD. Η πλευρά του DVD περιείχε οπτικοακουστικό υλικό όπως το βίντεο κλιπ και τα γυρίσματα του Call Me, remix τραγουδιών και αποσπάσματα από την περίοδο ηχογραφήσεων του άλμπουμ στο στούντιο.

Επανακυκλοφορία

Στις 5 Μαϊου 2006 το Nylon επανακυκλοφόρησε άλλη μια φορά με αφορμή τη συμμετοχή της Άννας Βίσση στο Διαγωνισμό της Eurovision το 2006. Το Nylon: Euro Edition περιλάμβανε τα 16 τραγούδια της αρχικής εκδοχής μαζί με τα 4 νέα τραγούδια που διαγωνίστηκαν στον ελληνικό τελικό συν δύο remix. Το άλμπουμ κυκλοφόρησε σε πολλές χώρες, όπως Γερμανία, Φινλανδία, Ελβετία, Αυστρία, Ουκρανία, Τουρκία και Ταϊβάν.

Πωλήσεις

Το Nylon πήγε στο νούμερο 1 των ελληνικών και κυπριακών chart. Συνολικά ξεπέρασε στην Ελλάδα τις 85.000 αντίτυπα  και έγινε διπλά Πλατινένιο, ενώ στην Κύπρο άγγιξε τις 10.000 αντίτυπα και έγινε Πλατινένιο . Στην Τουρκία ο δίσκος έγινε χρυσός . Οι συνολικές πωλήσεις του δίσκου σε παγκόσμιο επίπεδο αγγίζουν τις 200.000 αντίτυπα [].

Στίχοι & Μουσική

Στίχους και μουσική έγραψε ο Νίκος Καρβέλας, με εξαίρεση το τραγούδι Lie όπου τη μουσική έγραψε ο Κυριάκος Παπαδόπουλος και το Έρωτα ή Πόλεμο όπου το ραπ μέρος των στίχων έγραψε ο Νίκος Βουρλιώτης των Goin' Through.
Στο Nylon: Euro Edition στο τραγούδι Welcome To The Party μουσική έγραψε ο Δημήτρης Κοντόπουλος και στίχους ο Dimitris S, στο A Beautiful Night στίχους και μουσική οι Πήγασος και στο Everything τους στίχους έγραψε η Άννα Βίσση.

Βίντεο κλιπ

Τα τραγούδια που οπτικοποιήθηκαν ήταν: Call Me, Nylon, Έρωτα ή Πόλεμο και Everything.
Διευθυντής Οικονομικών

Ο διευθυντής οικονομικών είναι υπεύθυνος για τη διαχείριση των οικονομικών πτυχών ενός οργανισμού και για την παροχή οικονομικών συμβουλών στους άλλους τομείς για τη λήψη αποφάσεων. Ο διευθυντής οικονομικών μίας εταιρίας ελέγχει και συντονίζει τα οικονομικά μίας επιχείρησης. Επίσης, καθορίζει τη διαδικασία έκδοσης και πώλησης μετοχών, το σύστημα ελέγχου των οικονομικών της εταιρίας και οργανώνει σύστημα συναλλαγών με τις τράπεζες.
Συμμετέχει στη διαμόρφωση του καταστατικού της επιχείρησης.
Συντάσσει τον προϋπολογισμό της εταιρίας, ύστερα από υπολογισμό του κόστους παραγωγής και τις απαιτήσεις για χρηματοδότηση των τμημάτων, τον οποίο υποβάλλει στο Διοικητικό Συμβούλιο.
Επίσης, συντάσσει τον ισολογισμό της εταιρίας, με βάση τα οικονομικά στοιχεία. Ο ισολογισμός είναι ένας λογαριασμός που καταρτίζεται στο τέλος του οικονομικού έτους και περιλαμβάνει λεπτομερώς όλα τα στοιχεία του ενεργητικού και του παθητικού της εταιρίας. το τμήμα οικονομικών υπολογίζει τα  κέρδη από τις δραστηριότητες της επιχείρησης και τα διανέμει στους μετόχους.
Αμερικανικό-Μεξικανικός πόλεμος

Αίτια και υπόβαθρο

Όταν το Μεξικό απέκτησε την ανεξαρτησία του από την Ισπανία το 1821, το Τέξας ήταν μέρος του Μεξικού. Αμερικάνοι και άλλοι άποικοι πήγαν στο Τέξας όταν το Μεξικό επέτρεψε σε μη Ισπανούς αποίκους να το αποικίσουν. Μετά την άφιξη πολλών αποίκων στο Τέξας, ακολούθησε η επανάσταση του Τέξας, στην οποία το Τέξας έγινε ανεξάρτητο. Το Μεξικό αρνείτο την αναγνώριση του Τέξας ως ανεξάρτητου κράτος. Το Τέξας έκανε έκκληση να γίνει μέρος των Ηνωμένων Πολιτειών. Λίγα χρόνια αργότερα, το 1845, το Τέξας ενώθηκε με τις Η.Π.Α και έτσι διακόπηκαν οι διπλωματικές σχέσεις των τελευταίων με το Μεξικό. Οι Ηνωμένες Πολιτείες πρότειναν να αγοράσουν από το Μεξικό την περιοχή που εκτείνεται από το Τέξας μέχρι τον Ειρηνικό Ωκεανό, αλλά το Μεξικό προτίμησε να διατηρήσει αυτή την εκτενή περιοχή. Το 1846 μια αντιπαράθεση στα σύνορα του Τέξας με το Μεξικό οδήγησε σε ένοπλη σύγκρουση μεταξύ των Η.Π.Α και του Μεξικού, ξεκινώντας τον Αμερικανομεξικανικό πόλεμο.
Ορισμένοι υποστηρίζουν ότι οι Ηνωμένες Πολιτείες προκάλεσαν την αντιπαράθεση έτσι ώστε να κερδίσουν την περιοχή που το Μεξικό αρνείτο να πουλήσει. Στις Ηνωμένες Πολιτείες κυριαρχούσε η ιδέα ότι αυτή ήταν η χώρα που προοριζόταν να επεκταθεί και να καλύψει ολόκληρη την ήπειρο και ότι ο όρος "Ηνωμένες Πολιτείες της Αμερικής" κάποτε θα περιελάμβανε ολόκληρη την παραπάνω περιοχή.

Σύγκρουση

Λόγω της αποστολής ενός μικρού αριθμού στρατευμάτων στην Καλιφόρνια και το Νέο Μεξικό από το Μεξικό, οι Ηνωμένες Πολιτείες έστειλαν δύο εκστρατευτικά σώματα στο Μεξικό υπό την ηγεσία του στρατηγού Ουίνφιλντ Σκοτ και του μελλοντικού πρόεδρου των ΗΠΑ, στρατηγoύ Ζάκαρυ Τέιλορ.
Μετά την είσοδο των ΗΠΑ στο Μεξικό, ο στρατηγός Αντόνιο Λόπες ντε Σάντα Άννα ανέλαβε την ηγεσία των μεξικανικών δυνάμεων το 1847. Οι δυνάμεις των Ηνωμένων Πολιτειών πολέμησαν τους Μεξικανούς κοντά στο Μοντερρέι και το Μπουένα Βίστα. Μετά το Μπουένα Βίστα οι στρατιώτες του Μεξικού αντιμετώπισαν πολλά προβλήματα, συμπεριλαμβανομένου του λοιμού, της αρρώστιας και της ερήμωσης. Η μεξικανική κυβέρνηση ήταν ασταθής. Τον Μάρτιο του 1847 ο Σκοτ έφτασε στη Βερακρούς. Το σώμα του συμπεριλάμβανε στην ηγεσία αυτού τους μελλοντικούς στρατηγούς του εμφυλίου πολέμου των ΗΠΑ, Ρόμπερτ Λη, Οδυσσέα Γκραντ και Τόμας "Στόουνγουολ" Τζάκσον, αλλά και τον ανώτερο αξιωματικό του ναυτικού, Πέρρυ. Ο Σκοτ κατέλαβε την Πουέμπλα το Μάιο και την Πόλη του Μεξικού στη μάχη του Καπουλτεπέκ.
Τη στιγμή που οι Αμερικάνοι στρατιώτες έφτασαν στην Καλιφόρνια εξελισσόταν επανάσταση για την ανεξαρτησία της, παρόμοια με εκείνη του Τέξας. Τον Ιούλιο και τον Αύγουστο, οι Αμερικανοί στρατιώτες κατέλαβαν το Μοντερρέι και το Λος Άντζελες (Λος Άνχελες στα ισπανικά). Μετά από συνεχείς επεκτάσεις στην Καλιφόρνια, ο Μεξικανός κυβερνήτης Πίο Πίκο αποχώρησε από την πολιτεία.
Τζόρνταν Γουίλιαμς (ποδοσφαιριστής)

Αρχή

Ο Γουίλιαμς εντάχθηκε στην ακαδημία της Λίβερπουλ ΦΚ στο επίπεδο κάτω των 14, ενώ νωρίτερα αγωνιζόταν για τη Ρέξαμ ΦΚ.

Χρονιά 2014-15

Στις 23 Σεπτεμβρίου 2014, έκανε το ντεμπούτο του για την πρώτη ομάδα στον αγώνα του Λιγκ Καπ απέναντι στη Μίντλεσμπρο ΦΚ, μπαίνοντας ως αλλαγή στο 79ο λεπτό στη θέση του Τζόρνταν Ρόσσιτερ. Πέτυχε τέρμα στη διαδικασία των πέναλτι. Έλαβε κλήση αλλά δεν αγωνίστηκε στον αγώνα με τη ΑΦΚ Γουίμπλτον στον τρίτο γύρο του FA Cup, στον αγώνα με τη Μπλάκμπερν Ρόβερς στα προημιτελικά της ίδιας διοργάνωσης, στους αγώνες του πρωταθλήματος με την ΦΚ Μπέρνλεϊ και τη Μάντσεστερ Σίτι, καθώς και σε αγώνα του Γιουρόπα Λιγκ με την τουρκική Μπεσίκτας. Στις 22 Ιανουαρίου 2015, υπέγραψε συμβόλαιο για 2.5 έτη με τη Λίβερπουλ. 
Στις 26 Μαρτίου, ο Γουίλιαμς δόθηκε δανεικός στη Νοτς Κάουντι.

Χρονιά 2015-16

Στις 10 Ιουλίου 2015 δόθηκε δανεικός για μια χρονιά στη Σουίντον Τάουν.
Τον Μάρτιο του 2016, κατά τη διάρκεια του αγώνα μεταξύ της Μάντσεστερ Γιουνάιτεντ και της Λίβερπουλ στο Old Trafford, στα πλαίσια του Γιουρόπα Λιγκ 2015-16, ένα μήνυμα στάληκε από τον προσωπικό λογαριασμό του ποδοσφαιριστή στο Twitter, το οποίο έδειχνε ασέβεια για τα θύματα της αεροπορικής τραγωδίας στο Μονάχο. Ο Γουίλιαμς ισχυρίστηκε πως ο λογαριασμός του δέχθηκε επίθεση από χάκερ, ζήτησε συγγνώμη και διέγραψε το μήνυμά. Η Λίβερπουλ ανακοίνωσε πως θα ερευνήσει το θέμα.

Διεθνής καριέρα

Ο Γουίλιαμς έκανε το ντεμπούτο του για την εθνική Ουαλίας κάτω των 21 στον αγώνα με την εθνική Λιθουανίας κάτω των 21 στις 9 Σεπτεμβρίου 2014 (1-1). Τον Αύγουστο του 2015 έλαβε κλήση στην εθνική ανδρών.

Προσωπική ζωή

Ο Γουίλιαμς γεννήθηκε στο Μπάνγκορ της Βόρειας Ουαλίας. Μιλά άριστα την ουαλική γλώσσα, και αποφοίτησε από το ουαλικό λύκειο «Ysgol y Garnedd».
Μιροσλάβα Βάβρινετς

Καριέρα

Η Βάβρινετς γεννήθηκε στο Μποϊνίτσε της Τσεχοσλοβακίας, σήμερα Σλοβακία αλλά η οικογένεια της μετανάστευσε στην Ελβετία όταν ήταν δύο ετών. Το 1987, όταν ήταν εννιά, ο πατέρας της την πήγε για να παρακολουθήσει ένα τουρνουά αντισφαίρισης στη Γερμανία η Μίρκα συναντήθηκε εκεί με τη Μαρτίνα Ναβρατίλοβα και αποφάσισε να ασχοληθεί με την αντισφαίριση. Η Ναβρατιλόβα αργότερα της έστειλε μια ρακέτα και κανόνισε το πρώτο της μάθημα τένις.
Το 2002 συνεργάστηκε με τον Ρότζερ Φέντερερ στο Κύπελλο Χόπμαν. Με την Ελβετία αγωνίστηκε στα Φεντ καπ του 1994 και του 2000 με ρεκόρ 2 ήττες σε δύο αγώνες. Στους Ολυμπιακούς αγώνες του 2000 όπου συμμετείχε για την Ελβετία αποκλείστηκε στον πρώτο γύρο στο απλό αλλά και στο διπλό με συμπαίκτρια την Εμμανουέλα Γκαγκλιαρντί.
Η καλύτερη επίδοση της σε τουρνουά Γκραμ σλαμ ήταν το 2001, όταν έφτασε στον τρίτο γύρο του Αμερικανικού όπεν.
Ωστόσο, ένας επαναλαμβανόμενος τραυματισμός στο πόδι την εμπόδισε να προχωρήσει περαιτέρω υποχρεώνοντας την να εγκαταλείψει το επαγγελματικό τένις το 2002. Μετά την αποχώρησή της, ανέλαβε το ρόλο του διευθυντή δημοσίων σχέσεων του συζύγου της, ταξιδεύοντας μαζί του σε περιοδείες.

Προσωπική ζωή

Η Μίρκα παντρεύτηκε τον Ρότζερ Φέντερερ στις 11 Απριλίου 2009, είχαν γνωριστεί στους Ολυμπιακούς αγώνες του 2000. Τον Ιούλιο του 2009 απέκτησαν δίδυμα κορίτσια, την Μύλα Ρόουζ και την Τσάρλεν Ρίβα και τον Απρίλιο του 2014 δίδυμα αγόρια αγόρια που ονόμασαν Λεό και Λενάρτ.
Δμήτορας

Ο Δμήτορας (Δμήτωρ) είναι ένα «πλαστό» πρόσωπο το ίδιο μέσα σε ένα έργο μυθοπλασίας, την Οδύσσεια του Ομήρου. Συγκεκριμένα, ο πολυμήχανος Οδυσσέας το έπλασε στην ψεύτικη ιστορία που, μεταμφιεσμένος σε ζητιάνο, διηγήθηκε για τον εαυτό του στους μνηστήρες της Πηνελόπης προκειμένου να τους παραπλανήσει. Σύμφωνα με αυτή την ιστορία, ο Οδυσσέας είχε συλληφθεί στην Αίγυπτο και είχε δοθεί σε κάποιον ξένο που τον πήγε στον Δμήτορα. Ο Δμήτορας υποτίθεται ότι ήταν γιος του Ιάσου, βασιλιά της Κύπρου (Οδύσσεια, ρ 443), και άφησε τον Οδυσσέα να φύγει, οπότε αυτός ήρθε στην Ιθάκη.
Τάλα Σαμόα

Κέρματα

Το 1967 εισήχθησαν κέρματα σε αξίες του 1 και των 2, 5, 10, 20 και των 50 sene. Με εξαίρεση τα χάλκινα νομίσματα του 1 και των 2 sene, όλα τα υπόλοιπα νομίσματα ήταν χαλκονικέλινα. Κέρματα του 1 tala κατασκευασμένα από αλουμίνιο και χαλκό κυκλοφόρησαν το 1984.

Τραπεζογραμμάτια

Επίσης το 1967, η Τράπεζα των Δυτικών Σαμόα εισήγαγε χαρτονομίσματα του 1 και των 2 και 10 tala. Το 1980 προστέθηκαν τα τραπεζογραμμάτια των 5 tala και την ίδια χρονιά την έκδοση των τραπεζογραμματίων ανέλαβε η Νομισματική Επιτροπή των Δυτικών Σαμόα. Το 1984 τα χαρτονομίσματα του 1 τάλα αντικαταστάθηκαν από κέρματα και εισήχθησαν χαρτονομίσματα των 20 tala. Το 1985 τυπώθηκαν τα πρώτα χαρτονομίσματα των 2, 5 και των 10 τάλα από την Κεντρική Τράπεζα των Σαμόα , για να ακολουθήσουν τα τραπεζογραμμάτια των 50 και των 100 τάλα το 1990. Στα τέλη του 2005 κυκλοφόρησαν μερικά νέα χαρτονομίσματα. Μια νέα σειρά σε αξίες από 5 ως 100 τάλα κυκλοφόρησε την 1η Αυγούστου του 2008.
Προεδρικές εκλογές στο Τσαντ (2016)

Προεδρικές εκλογές διεξήχθησαν στο Τσαντ στις 10 Απριλίου 2016. Ο πρόεδρος Ιντρίς Ντεμπί επανεξελέγη για πέμπτη θητεία με ποσοστό γύρω στο 60%.

Πλαίσιο

Ο Πρόεδρος του Τσαντ εκλέγεται από τον λαό σε 2 γύρους για πενταετή θητεία. Το σχετικό σύστημα τέθηκε σε εφαρμογή το 1996. Για να εκλεγεί ο πρόεδρος από τον πρώτο γύρο, απαιτείται να συμπληρώσει την απόλυτη πλειοψηφία. Συνολικά 23 υποψήφιοι κατέθεσαν αίτηση για να διεκδικήσουν την προεδρία. Ο πρόεδρος Ντεμπί ήταν ο επικρατέστερος υποψήφιος για τη νίκη. Ένας από τους σημαίνοντες υποψηφίους της αντιπολίτευσης, ο Νγκαρλεζί Γιορονγκάρ, εμποδίστηκε από το να κατέλθει στις εκλογές λόγω διοικητικών ανωμαλιών.
Η αντιπολίτευση της χώρας ηγήθηκε πανεθνικής απεργίας στις 24 Φεβρουαρίου 2016 σε ένδειξη διαμαρτυρίας για την συνέχιση της 26χρονης θητείας του Ντεμπί. Η εν λόγω απεργία ήταν η έκτη μέσα στη χρονιά και περιγράφηκε ως η μεγαλύτερη απεργία κατά της κυβέρνησης του προέδρου Ντεμπί. Σύνθημα της εκστρατείας ήταν το "Ça Suffit", που σημαίνει "Αρκετά".
Αναφορικά με την κάλυψη των εκλογών από τα ΜΜΕ, οι συνδέσεις διαδικτύου, κινητής τηλεφωνίας και η μετάδοση γραπτών μηνυμάτων διεκόπησαν. Επιπλέον, πολλοί τηλεοπτικοί δέκτες του εξωτερικού δεν μπορούσαν να καλύψουν τα γεγονότα μετά τις εκλογές, καθώς οι άδειες λήψης των σταθμών δεν ανανεώθηκαν. Ο εξοπλισμός του γαλλικού τηλεοπτικού δικτύου TV5Monde κατασχέθηκε και τα μέλη του προσωπικού του τέθηκαν υπό κράτηση για αρκετές ώρες επειδή γύριζαν σκηνές σε ένα εκλογικό κέντρο.

Αντιδράσεις

Η Αφρικανική Ένωση, της οποίας ήταν προεδρεύων ο Ντεμπί την περίοδο των εκλογών, δήλωσε ότι η διεξαγωγή των εκλογών έγινε "χωρίς νοθεία"παρά τις διάφορες αντιφάσεις κατά την εκλογική διαδικασία. Σύμφωνα με την έκθεση σε διάφορα εκλογικά κέντρα το προσωπικό ήταν ανεκπαίδευτο και επί συνόλου των καλπών, στο 81% δεν έγινε έλεγχος για το αν οι κάλπες ήταν άδειες κατά την έναρξη της ψηφοφορίας. Επιπλέον, στο 10% των εκλογικών τμημάτων δεν έγινε μυστική ψηφοφορία. Ωστόσο, οι εκλογές έγιναν σε ειρηνικό κλίμα και διεξήχθησαν με δίκαιο τρόπο.
Ο δεύτερος των εκλογών, Σαλέ Κεμπζαμπό, αρνήθηκε να αναγνωρίσει το αποτέλεσμα των εκλογών. Οι υπόλοιποι υποψήφιοι της αντιπολίτευσης κατήγγειλαν ανωμαλίες στα ψηφοδέλτια, ανάμεσα στις οποίες την εξαφάνιση των καλπών και την ρίψη ψηφοδελτίων από ένα συγκεκριμένο κόμμα σε βαθμό που γέμισε η κάλπη.
Νησιά Παρασέλ

Τα νησιά Παρασέλ (κινεζικά: 西沙群岛) είναι ένα μικρό σύμπλεγμα από κοραλλιογενείς ατόλλες, περίπου 400 χλμ ανατολικά του Βιετνάμ, στη θάλασσα της Νότιας Κίνας. Ανήκουν διοικητικά στην Κίνα, διεκδικούνται όμως και από την Ταϊβάν και το Βιετνάμ. Πλήττονται συχνά από τυφώνες και έχουν τροπικό κλίμα. Αποτελούν το επίκεντρο μιας τοπικής διαμάχης, λόγω κοιτασμάτων πετρελαίου και φυσικού αερίου που πιστεύεται ότι υπάρχουν κάτω από τα γύρω ύδατα. Η Κίνα κατασκεύασε λιμενικές εγκαταστάσεις και αεροδρόμιο στο νησί Γούντυ.
2211 Χανουμάν

Φυσικά χαρακτηριστικά

Τα φυσικά χαρακτηριστικά του Χανουμάν είναι άγνωστα.